Diari Oficial de la Generalitat Valenciana


Sumari del DOGV 9863, del 04-06-2024 (2024/4756)

Anunci del projecte d'expropiació, pel procediment de taxació conjunta, per a l'adquisició de determinades parcel·les afectades pel Pla especial de reserva de sòl per a infraestructura servici urbà, en la partida Villaperdiz.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9863

Data del DOGV
:   04-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4756


Data del document
:   22-05-2024

Organisme emissor
:   Ajuntament de Benicarló

Tipus de document
:   Anunci

Descriptors 

:   * pla d'urbanisme
    * administració local

Anunci del projecte d'expropiació, pel procediment de taxació conjunta, per a l'adquisició de determinades parcel·les afectades pel Pla especial de reserva de sòl per a infraestructura servici urbà, en la partida Villaperdiz. [2024/4756]  
La corporació municipal, en sessió núm. 04/2024, celebrada en data 27 de març de 2024, va adoptar el següent acord:  
  
«Punt 6é, Dictamen a la proposta d'aprovació definitiva del projecte d'expropiació, pel procediment de taxació conjunta i per raó d'urbanisme, per a l'adquisició de determinades parcel·les qualificades com a dotacionals públiques en el Pla especial per a la reserva del sòl per a la implantació d'equipaments d'infraestructures servici urbà partida Villaperdiz de Benicarló (Expedient 563597Z).  
.../...  
En conclusió, i en consideració als arguments anteriorment exposats, es proposa al ple de la corporació municipal que adopte el següent acord:  
Primer. Estimar l'apartat segon de l'escrit d'al·legacions presentat, en data 7 de setembre de 2022 (RE núm. 15.608), per José Antonio Sánchez Martí, en el sentit de modificar el projecte d'expropiació forçosa, incloent-hi com a propietaris de la finca núm. 6 a José Antonio Sánchez Martí i María del Carmen Caldés Segura, amb caràcter de guanys.  
  
Segon. Estimar el subapartat primer de l'apartat tercer de l'escrit d'al·legacions presentat en data 7 de setembre de 2022 (RE núm. 15.608) per José Antonio Sánchez Martí, en el sentit d'actualitzar, en data 2 d'agost de 2022, els valors de les finques objecte d'expropiació.  
  
Tercer. Desestimar la resta d'al·legacions que consten en l'escrit d'al·legacions presentat, en data 7 de setembre de 2022 (RE núm. 15.608) per José Antonio Sánchez Martí, de conformitat amb les argumentacions que consten en el comunicat expositiva del present informe i amb les argumentacions que consten en l'informe presentat a l'Ajuntament de Benicarló, en data 5 de març de 2024 (RE núm. 5525), per Francisco Javier Torres Camós, enginyer agrònom, redactor de les valoracions del projecte d'expropiació forçosa de referència  
Quart. Estimar l'al·legació presentada, en data 20 de setembre de 2022 (RE núm. 16.339) per Fernado Ortiz Roca, en representació de la mercantil Cerámicas Ortibran, SL, en el sentit de modificar el projecte d'expropiació forçosa on es declara que la finca núm. 4 és de titularitat desconeguda.  
Quint. Aprovar definitivament el projecte d'expropiació, pel procediment de taxació conjunta, i per raó d'urbanisme, per a l'adquisició de determinades parcel·les qualificades com a dotacionals públiques en el Pla especial per a reserva del sòl per a la implantació d'equipaments d'infraestructures- servici urbà partida Villaperdiz de Benicarló, redactat pels servicis tècnics municipals en data 18 de gener de 2022, i exposat al públic mitjançant acord plenari de 30 de juny de 2022, en el qual figura la relació individualitzada de titulars de les parcel·les afectades per l'expropiació, amb descripció del seu estat i la seua valoració.  
  
Sext. Procedir a l'ocupació dels béns o drets afectats, previ pagament o depòsit de l'import íntegre de la valoració establida, als efectes previstos en la Llei d'expropiació forçosa.  
Sèptim. Facultar el regidor delegat d'urbanisme per a l'adopció de tots aquells acords i la realització de les actuacions precises en relació amb este expedient expropiatori que no suposen modificacions substancials de la present expropiació.  
Octau. Notificar el present acord als departaments d'Intervenció i Tresoreria, als efectes oportuns.  
Nové. Notificar el present acord a les persones interessades en l'expedient i, així mateix, publicar-lo en el Diari Oficial de la Generalitat Valenciana i en un periòdic dels de major circulació de la província  
  
  
Benicarló, 22 de maig de 2024.- El regidor delegat d'Urbanisme: Juan Pascual Sorlí Achell.